ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
9 ส.ค. 2554

...นายเซเว่น
...l...กระทรวงการคลัง ประเมินว่า การประกาศ พ.ร.ก.บริหารราชการในสถานการณ์ฉุกเฉินของรัฐบาล กระทบกับการขยายตัวเศรษฐกิจให้ลดลง 0.5% จากฐานที่ประเมินว่าจะขยายตัวได้ 4.5% แต่สิ่งที่เห็นอยู่ปรากฏว่าตลาดหุ้นยังวิ่งบวก เพราะนักลงทุนต้องการความเด็ดขาดให้สถานการณ์กลับเข้าสู่ภาวะปกติให้เร็วที่สุด
...l...มีเสียงแว่วว่า กรณ์ จาติกวณิช รมว.คลัง อึดอัดกับการแก้ไขปัญหาการเมืองของฝ่ายความมั่นคงที่ล่าช้า ถึงขนาดจับเข่าคุยกับ สุเทพ เทือกสุบรรณ รองนายกรัฐมนตรี เพื่อนำข้อมูลไปชี้แจงกับประชาชนในพื้นที่กรุงเทพฯ และนักลงทุน ผู้ประกอบการที่ได้รับผลกระทบ
...l...อย่างไรก็ตาม เศรษฐกิจไทยเหมือนได้น้ำทิพย์ชโลม เมื่อธนาคารโลกขยับอัตราขยายตัวเศรษฐกิจไทยจากเดิมคาดว่าจะโต 3.5% ต่อปี เป็น 6.2% ต่อปี แต่ กรณ์ ยังออกตัวว่า ธนาคารโลกประมาณการเศรษฐกิจไทยไว้ก่อนหน้าเกิดปัญหาการเมืองของคนเสื้อแดง แต่ก็เชื่อว่าธนาคารโลกเป็นคนที่ประมาณการเศรษฐกิจไทยได้แม่นยำกว่าที่อื่น
...l...ควันหลงยึดทรัพย์อดีตนายกรัฐมนตรี 4.6 หมื่นล้านบาท พงษ์ภาณุ เศวตรุนทร์ อธิบดีกรมบัญชีกลาง สวมหัวใจหินเซ็นหนังสือยึดทรัพย์ไปถึง 6 ธนาคารพาณิชย์ ให้รีบโอนเงินเข้าคลังตามคำสั่งศาลฎีกาแผนกคดีอาญาของผู้ดำรงตำแหน่งทางการเมืองเห็นทีท่าว่า หากรัฐบาลอยู่ต่ออนาคตไปโลดตำแหน่งอธิบดีกรมใหญ่กว่าที่เป็นอยู่ ไม่หนีไปไหนแน่ๆ